3. การประกอบธุรกิจของแต่ละกลุ่มธุรกิจ

บริษัทฯ และบริษัทย่อย
ประกอบธุรกิจเกี่ยวกับการลงทุนพัฒนาและดำเนินธุรกิจโรงแรมที่เหมาะสมกับทำเล สถานที่
และกลุ่มเป้าหมาย เป็นธุรกิจหลัก โดยมีธุรกิจอื่นได้แก่ ธุรกิจให้เช่าพื้นที่อาคารสำนักงาน
และศูนย์การค้า ธุรกิจอาคารพักอาศัยให้เช่า เป็นต้น ดังมีลักษณะของแต่ละธุรกิจ ต่างๆ ดังนี้

ธุรกิจโรงแรม

(1) ลักษณะธุรกิจและการบริการ รายละเอียดธุรกิจของบริษัทฯ และบริษัทย่อยมีดังนี้

โรงแรม แกรนด์ ไฮแอท เอราวัณ กรุงเทพ (Grand Hyatt Erawan Bangkok)
เป็นโรงแรมระดับ 5 ดาว ตั้งอยู่บริเวณสี่แยกราชประสงค์ ประกอบด้วยห้องพัก 380 ห้อง
พร้อมด้วยห้องอาหาร 9 ห้อง, ห้องประชุมและจัดเลี้ยง
และมีสิ่งอำนวยความสะดวกครบครันมาตรฐานสากล มีพื้นที่อาคารรวมทั้งสิ้นประมาณ 77,000
ตารางเมตร (รวมพื้นที่โครงการเอราวัณ แบงคอก) เริ่มเปิดดำเนินการในปี 2534 โดยบริษัท
โรงแรมเอราวัณ จำกัด (มหาชน) และบริหารงานโดย Hyatt International Corp.

โรงแรม เจ ดับบลิว แมริออท กรุงเทพ (JW Marriott Bangkok ) เป็นโรงแรมระดับ 5 ดาว
ตั้งอยู่บริเวณศูนย์กลางธุรกิจ ด้านหน้าถนนสุขุมวิท ซอย2 ประกอบด้วยห้องพักจำนวน 441 ห้อง
พร้อมด้วยห้องอาหาร 6 ห้อง ห้องประชุมและจัดเลี้ยง
และสิ่งอำนวยความสะดวกครบครันตามมาตรฐานสากล มีพื้นที่อาคารรวมทั้งสิ้น 88,000
ตารางเมตร เริ่มเปิดดำเนินการปี 2540 โดยบริษัทเพลินจิต เรียล เอสเตท จำกัด
และบริหารงานโดยทีมงาน จาก Marriott International Corp.

(2) การตลาดและสภาวะการแข่งขัน

(ก) นโยบายและลักษณะการตลาดของการบริการ

 (a) กลยุทธ์การแข่งขัน

 ธุรกิจโรงแรม 

เน้นจุดขายของโรงแรม คือ ชื่อเสียงและผู้บริหารของโรงแรม ทำเลที่ตั้ง ในเขตศูนย์กลางธุรกิจ ,
ความสะดวกในการเดินทาง คุณภาพการให้บริการแก่ลูกค้าในระดับมาตรฐานสากล
และระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
บริษัทยังได้มีการสร้างทีมงานโดยเฉพาะทางด้านการตลาด และการขายให้มีประสิทธิภาพมากยิ่งขึ้น
เพื่อรักษาฐานลูกค้าที่มีอยู่เดิม และเพิ่มฐานลูกค้าใหม่ให้มากขึ้น

โรงแรม แกรนด์ ไฮแอท เอราวัณ
ได้มีการพัฒนาขยายธุรกิจในส่วนต่างๆเพื่อเพิ่มศักยภาพในการแข่งขันกับโรงแรมคู่แข่ง
และโรงแรมที่จะเกิดขึ้นใหม่ดังนี้

-   จัดสร้างห้องประชุมและจัดเลี้ยงใหม่ที่หรูหราและทันสมัย ภายใต้ชื่อ The Residence
    ซึ่งเปิดใช้บริการแล้วตั้งแต่ปลายปี 2547
    ซึ่งเป็นห้องจัดเลี้ยงเอนกประสงค์สำหรับลูกค้าระดับบน มีพื้นที่ทั้งหมด 950 ตร.ม.
    แบ่งเป็นห้องประชุมและจัดเลี้ยง 4 ห้อง ซึ่งมีอุปกรณ์การประชุมที่ทันสมัยอย่างครบครัน
    และมีส่วนของครัวเปิดสไตล์ Loft Kitchen

-   จัดสร้างห้องอาหาร The Erawan Tea Room โดยตั้งอยู่บริเวณชั้น 2 ของศูนย์การค้า
    Erawan Bangkok ที่มุ่งเน้นให้เป็นจุดพบปะสังสรรค์ ของลูกค้าทั้งสำหรับนักธุรกิจ
    และลูกค้าที่มาช้อปปิ้ง เปิดให้บริการแล้วตั้งแต่ต้นปี 2548

-   อยู่ระหว่างจัดสร้าง Fitness สระว่ายน้ำ 0และ สปา ใหม่สไตล์รีสอร์ทใจกลางเมือง บนชั้น
    5 ของโรงแรม ซึ่งคาดว่า จะเริ่มเปิดบริการในกลางปี 2548

ด้านโรงแรม เจ ดับบลิว แมริออท กรุงเทพ
สืบเนื่องมาจากความต้องการของลูกค้าที่เข้ามาใช้บริการ ร้านอาหารของโรงแรมมากขึ้นนั้น
ทำให้ทางด้านโรงแรมนั้นต้องมีการเพิ่มความหลากหลายให้กับผู้บริโภค ในปี 2547
โรงแรมได้เพิ่มห้องอาหารญี่ปุ่นขึ้นมาจำนวน 2 ห้องในรูปแบบโมเดิร์น (ร้าน Tsu และ ร้าน
Nami) ซึ่งบรรยากาศแบบนี้หาได้ยากในใจกลางเมืองย่านธุรกิจ นอกจากนั้นโรงแรมเจ ดับบลิว
แมริออท กรุงเทพได้ตระหนักถึงการแข่งขันที่จะมีเพิ่มขึ้นในอนาคต จึงได้มีปรับปรุงห้องพักในชั้น
Executive กว่า 100 ห้องในปี 2547 และ
มีการเตรียมตัวเพื่อที่จะมีการปรับปรุงห้องพักที่เหลือสำหรับลูกค้าโรงแรมที่จะเข้ามาใช้บริการให้ทันสมัยและดูเหมาะสมกับความเป็นโรงแรมระดับ
5 ดาวในย่านใจกลางธุรกิจแห่งนี้ ซึ่งคาดว่าจะแล้วเสร็จภายในปี 2548

โรงแรมแกรนด์ ไฮแอท เอราวัณ ได้รับรางวัลจากหน่วยงานต่างๆ อาทิเช่น

-   500 Best Hotels and Resorts จาก นิตยสาร Conde Nast Traveler USA, 2005
    Gold List

-   500 Greatest Hotels and Resorts in the World, 2005 จาก นิตยสาร Travel
    and Leisure’s Annual List

-   2nd Choice Hotel in Bangkok, Business Travel Survey 2004 จาก The
    Asset’s Business Travel Survey Report 2004

-   50 Best Hotels, Readers’ Choice Awards จาก นิตยสาร Conde Nast
    Traveler USA, 2004

-   Best Business Hotel in Bangkok จาก Business Traveler Asia-Pacific
    2004 Travel Award

-   #20 The World’s Best Hotels, 2003 จาก Institutional Investor
    Magazine

-   #15 Top 25 Asian Hotels จาก Conde Nast Traveler Readers’ Choice
    Award, 2003.

-   Conde Nast Traveler Gold List 2003 จาก Travel & Leisure Conde Nast
    Magazine

-   Travel & Leisure 500 Greatest Hotels in the World 2003

-   The Dining Room – Best International Buffet in town, 2003 จาก
    Bangkok Dining & Entertainment Magazine

-   Best Business Hotel in Bangkok, 2002 จาก Business Traveler Asia
    Pacific Reader Survey

-   Gold Level-clean, safe, polution-free and lively working place, 2002
    จากกรุงเทพมหานคร

-   Spasso- Bangkok’s Best Entertainment Venue, 2002 จาก Bangkok Dining
    & Entertainment Magazine

-   Best Music Venue at “Spasso”, 2001 จาก Bangkok Dining &
    Entertainment

-   Best Buffet Category at “The Dining Room”, 2001 จาก Bangkok Dining &
    Entertainment

-   Conde Naste’s Gold List, 2001 จาก Travel & Leisure Conde Naste
    Magazine

-   Best City Hotel, 2000 จาก การท่องเที่ยวแห่งประเทศไทย

-   Best Hotels in Bangkok, 2000 จาก Asian Wall Street Journal & CNBC
    Asia

-   Top 100 Hotels in the World, 1999 จาก Institutional Investor, USA

-   Five Green Leaf Certificate, 1998 & 2000 จาก UN Environmental
    Program, สมาคมโรงแรมไทย และ การท่องเที่ยวแห่งประเทศไทย

-   Top Ten Hotels for Value in Asia Region, 1999 จาก Travel & Leisure,
    USA

-   Best of the Best Hotel in Thailand 1998 จาก Tourism Asia, Hong Kong

โรงแรมเจ ดับบลิว แมริออท กรุงเทพ ได้รับรางวัลจากหน่วยงานต่างๆ อาทิเช่น

-   New York Steak House - The Best Bangkok Restaurant 2004 จาก readers
    of Bangkok Metro Magazine (High Five Award)

-   New York Steak House – The Best Bangkok Grill Room 2004 จาก Readers
    of Bangkok Metro Magazine (High Five Award)

-   New York Steak House - The Best Bangkok Hygiene Mark 2004 จาก
    Readers of Bangkok Metro Magazine (High Five Award)

-   The Best Grill Restaurant 2003 & The Best American Restaurant 2003
    จาก the Bangkok Dining and Entertainment Magazine

-   The Best New Restaurant 2001 & The Best American Restaurant for New
    York Steakhouse จาก Bangkok Metro Magazine

-   Best Overall GSS Scores และ Best Service Index จาก APA Operations
    Meeting 2001

-   The Best New Restaurant 2001 for New York Steakhouse จาก Bangkok
    Dining and Entertainment Magazine

-   Best City Hotel in Bangkok, 2000 จาก การท่องเที่ยวแห่งประเทศไทย

-   Best Restaurant 1999 – Best Buffet in Town (Marriott Café) จาก
    Bangkok Dining and Entertainment Magazine

-   

(b) ลักษณะของลูกค้า และกลุ่มลูกค้าเป้าหมาย

ธุรกิจโรงแรม

โรงแรมให้บริการแก่นักธุรกิจชาวต่างชาติ นักท่องเที่ยวชาวต่างชาติ และนักธุรกิจชาวไทยที่มีระดับ
รายได้และกำลังซื้อสูง รวมถึงลูกค้าจากในประเทศที่เข้ามาใช้บริการห้องอาหาร
และห้องจัดเลี้ยงของทางโรงแรม

ซึ่งลูกค้าของบริษัทจะเป็นรายย่อยทั้งสิ้น กลุ่มลูกค้าเป้าหมาย สามารถแบ่งเป็น 2 กลุ่ม หลักคือ
นักธุรกิจ และ นักท่องเที่ยว โดยลูกค้าของทั้งสองโรงแรม ส่วนใหญ่ จะเป็นกลุ่มนักธุรกิจ
(70-80%)

(c ) นโยบายการตั้งราคาและการจำหน่าย

กำหนดค่าห้องพักและงานบริการ พิจารณาตามความเหมาะสมของระดับราคาตลาด ฤดูกาล
ความต้องการของลูกค้า และต้นทุนการให้บริการ
โดยราคาที่กำหนดอยู่ในระดับสูงที่เหมาะสมกับคุณภาพและ ชื่อเสียงของโรงแรม

(d) ช่องทางการจำหน่าย

 ธุรกิจโรงแรม

ช่องทางการจำหน่ายหลัก ประกอบด้วย การขายตรง การขายผ่านตัวแทนจำหน่ายห้องพักซึ่งกระจาย
อยู่ทั่วโลก และ ระบบการสำรองห้องพักผ่านทางระบบอินเทอร์เนต

เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness ทางโรงแรมมี
การโฆษณาทางสื่อสิ่งพิมพ์
และมีการจัดทำแผนการส่งเสริมการขายและมีการดำเนินการอย่างต่อเนื่อง
โดยมีวัตถุประสงค์เพื่อเป็นการช่วยงานขายเพื่อเพิ่มยอดขาย

(ข) ภาวะการแข่งขัน

 (a) แนวโน้มภาวะอุตสาหกรรมการท่องเที่ยว

ในปี 2547 การท่องเที่ยวแห่งประเทศไทย (ททท.) คาดการณ์ว่าจะมีนักท่องเที่ยวทั้งปีเพิ่มขึ้นจาก
ปี 2546 เป็น 12 ล้านคนหรือ เพิ่มขึ้นร้อยละ 20.6 ถึงแม้จะเกิดเหตุการณ์ความไม่สงบใน 3
จังหวัดชายแดนภาคใต้ สถานการณ์ไข้หวัดนก และ เหตุการณ์แผ่นดินไหวซึ่งก่อให้เกิด ธรณีพิบัติ
คลื่นยักษ์ สึนามิ ในวันที่ 26 ธันวาคม 2547
อันก่อให้เกิดความเสียหายอย่างหนักในเขตพื้นที่ท่องเที่ยว 6 จังหวัดภาคใต้ได้แก่ ภูเก็ต, กระบี่,
พังงา, ระนอง, ตรังและสตูลทั้งทรัพย์สินและชีวิตนักท่องเที่ยวชาวไทยและชาวต่างประเทศ

จำนวนนักท่องเที่ยวที่เข้ามาในประเทศไทยปี 2547

[][]

ในปี 2548 นั้น เป็นอันแน่นอนที่เหตุการณ์สึนามิจะมีผลกระทบต่อการท่องเที่ยวในภูมิภาคเอเชีย
แต่มีความเป็นไปได้ที่เหตุการณ์นี้จะไม่ส่งความเสียหายเท่าเมื่อครั้งปัญหาการแพร่ระบาดของโรคซาร์สและเหตุการณ์
ก่อการร้าย 11 กันยายน ที่ส่งผลกระทบต่อธุรกิจท่องเที่ยวและโรงแรมโดยตรง
การกลับมาของนักท่องเที่ยวจะเป็นไปได้เร็ว
เนื่องจากเหตุสึนามิเป็นเรื่องของภัยธรรมชาติอันที่จะหลีกเลี่ยงได้
และในขณะเดียวกันได้มีมาตรการเตรียม ป้องกันจากภัยธรรมชาตินี้ในอนาคตอันใกล้
นอกจากนั้นทางภาคทางรัฐบาล ได้เร่งสร้างความไม่มั่นใจให้กับ นักท่องเที่ยวและ
มีมาตรการเร่งพัฒนาฟื้นฟูพื้นที่ที่ได้รับความเสียหาย และคาดว่าจำนวนนักท่องเที่ยวจะกลับมา
เป็นปกติอีกภายใน 3-4 เดือน

ในส่วนของปี 2548
ทางการท่องเที่ยวแห่งประเทศไทยคาดว่าตัวเลขจำนวนนักท่องเที่ยวจะเท่ากับจำนวนนักท่องเที่ยวของปี
2547 คือ ประมาณ 12 ล้านคน ซึ่งลดจากประมาณการณ์เดิมที่คาดไว้ 13.38 ล้านคน
ก่อนที่จะเกิดเหตุคลื่นยักษ์ถล่มภาคใต้ในเมื่อตอนปลายปี 2547

 b) สภาพการแข่งขันในธุรกิจ

อัตราเข้าพักเฉลี่ยสำหรับในกลุ่มโรงแรม 5 ดาวได้มีการปรับตัวจาก 62.6% ในปี 2546
ขยับขึ้นมาอยู่ที่ 72.9% เมื่อปี 2547 ที่ผ่านมา ในปี 2547 ภาพรวมของธุรกิจโรงแรม ในระดับ 5
ดาวในกรุงเทพฯนั้นยังไม่มีการเคลื่อนไหวแต่อย่างใดมีจำนวนโรงแรม 5 ดาวทั้งสิ้น 19 โรงแรม
ประกอบด้วยห้องพักกว่า 7,600 ห้อง โรงแรมระดับ 4-5
ดาวที่จะเพิ่มขึ้นในอนาคตส่วนใหญ่จะเสร็จภายในปี 2549-2550 ซึ่งจะเป็นปีที่มีการแข่งขันสูงมาก
ตารางข้างล่าง แสดงถึงรายละเอียดของคู่แข่งที่จะเกิดขึ้นในภายใน 2-3 ปีข้างหน้า

  ----------------------- ------------------------ ------------------- -------------------
  ชื่อโรงแรม                สถานที่ตั้ง                  จำนวนห้องโดยประมาณ   ปีที่คาดว่าจะเปิดบริการ

  โรงแรมฮอลิเดย์อินท์         เพลินจิต                   370 ห้อง             2548

  โรงแรมมิลเลเนียม ฮิลตัน     ริมแม่น้ำเจ้าพระยา           542 ห้อง             2549

  โรงแรมโนโวเทลสุวรรณภูมิ    ใกล้สนามบินสุวรรณภูมิ         600 ห้อง             2549

  โรงแรม คราวน์พลาซ่า       สุขุมวิทซอย 27              400 ห้อง             2549

  โรงแรมเซ็นทรัลเวิลด์พลาซ่า   ถนนราชดำริ                512 ห้อง             2549

  โรงแรมโซฟีเทลสุขุมวิท       สุขุมวิทซอย 13              350 ห้อง             2549

  โรงแรม สแกนดิค           ประตูน้ำ                   400 ห้อง             2549

  โรงแรม สยามเคมพินสกี้      ใกล้ศูนย์การค้าสยามพารากอน   300 ห้อง             2550

  โรงแรมรอยัลราชดำริ        ราชดำริ                   380 ห้อง             2550

  โรงแรม รีเจนท์            สุขุมวิทซอย 13              327 ห้อง             2550

                          รวม                      4181 ห้อง            
  ----------------------- ------------------------ ------------------- -------------------

ที่มา: ประมาณการณ์ของบริษัท

ผลการดำเนินงาน

ธุรกิจโรงแรม

ตารางที่ได้แสดงข้างล่างจะแสดงการเปรียบเทียบผลการดำเนินงานของทั้ง 2 โรงแรมของปี 2546
และ 2547 : Grand Hyatt Erawan Bangkok และ JW. Marriott Bangkok Hotel.

[TABLE]

[]ผลการประกอบการของทั้ง 2 โรงแรมของทั้งหมดภายในปี 2547
ได้แบ่งสรุปเป็นกราฟเพื่อจะได้เห็นสัดส่วนอันเป็นส่วนประกอบในรายได้หลักของโรงแรมได้ดังนี้:

ธุรกิจอื่น

(1) ลักษณะธุรกิจและการบริการ

ธุรกิจให้เช่าพื้นที่อาคารสำนักงานและศูนย์การค้า

อาคารอัมรินทร์ พลาซ่า เป็นอาคารศูนย์การค้า และสำนักงานให้เช่าตั้งอยู่บริเวณสี่แยกราชประสงค์
เป็นอาคารสูง 22 ชั้น บนพื้นที่ประมาณ 8 ไร่
โดยมีพื้นที่ให้เช่าและพื้นที่ที่ใช้ดำเนินธุรกิจสรรพสินค้ารวมทั้งสิ้น 45,000
ตารางเมตรโดยแบ่งเป็นพื้นที่ของศูนย์การค้าจำนวน 25,000 ตารางเมตร
และเป็นพื้นที่ของอาคารสำนักงานจำนวน 20,000 ตารางเมตร เริ่มเปิดดำเนินการในปี 2528
บริหารงานโดย บริษัท อัมรินทร์ ดีเวลลอปเม้นท์ จำกัด

ปัจจุบันอาคารศูนย์การค้าอัมรินทร์พลาซ่าได้ทำการปรับปรุงภาพลักษณ์ของศูนย์ใหม่
เพื่อดึงดูดลูกค้ากลุ่มเป้าหมายทั้งคนไทย และชาวต่างประเทศ อีกทั้งเพื่อแข่งขันกับศูนย์การค้าต่าง ๆ
ที่อยู่ข้างเคียง อาทิ Central World Plaza, Siam Paragon, Gaysorn Plaza และ Siam
Discovery โดยเน้นกลุ่มเป้าหมายที่คนไทย 80% และชาวต่างประเทศประมาณ 20%
ให้เป็นศูนย์การค้าที่มีหน้าตาดูทันสมัย เน้นสินค้ามีดีไซน์ มีความหลากหลาย แต่ราคาไม่แพงมากนัก
ประกอบด้วย การพัฒนาในส่วนที่เป็นพื้นที่ใหญ่ด้านหลัง (Anchor) โดยแบ่งออกเป็น

  ชั้น 1 พื้นที่ 1,595 ตารางเมตร จัดสรรสินค้าออกเป็นสินค้าประเภท Fashion, Cosmetic &
  Perfume และ Accessories มีจำนวน 94 Units

  ชั้น 2 พื้นที่ 1,615 ตารางเมตร เป็นผลิตภัณฑ์ไทย และ OTOP จากนารายณ์ภัณฑ์

  ชั้น 3 พื้นที่ 2,908 ตารางเมตร เป็นสินค้าลักษณะ Thai Heritage
  โดยแบ่งสินค้าออกเป็นประเภท Design Object, Decorative Items, Furniture
  Design, Ceramic และ Miscellaneous รวมทั้งสิ้นจำนวน 86 Units

  ชั้น 4 พื้นที่ 3,854 ตารางเมตร พัฒนาเป็น Food Center ในแนว Look ใหม่ทันสมัย
  เป็นศูนย์รวมความอร่อยของอาหารจากร้านดังต่าง ๆ จำนวน 1,500 ตารางเมตร
  และส่วนพื้นที่ที่เหลือพัฒนาเป็น Fashion Trend Center ประกอบด้วย ห้องสัมมนา,
  การจัดนิทรรศการ, IT และห้องสมุดให้กับ ธุรกิจเกี่ยวกับแฟชั่นทั้งหมด โดยบริษัท Pim Plus
  ภายใต้เงินสนับสนุนจากรัฐบาล

  ในส่วนบริเวณด้านหน้าของอาคาร ได้ทำการ Renovate ใหม่ให้มีหน้าตาที่ดูสดใส ตื่นเต้น
  ทันสมัยกว่าเดิม

  พร้อมกับบริเวณภายในได้ทำการปรับปรุง Information Counter ใหม่ที่สวยงาม ทันสมัย
  พร้อมกับเพิ่มบันไดเลื่อนอีก 1 ตัวไว้คอยบริการอำนวยความสะดวกให้กับลูกค้าที่มาจับจ่ายใช้สอย
  พร้อมทั้งปรับปรุงห้องน้ำใหม่ทั้งหมด ให้ดูสะอาดทันสมัยกว่าเดิม

  ในส่วนบริเวณอาคารสำนักงาน ได้ทำการพัฒนาปรับปรุงบริเวณ Lobby Lift ทุกชั้น
  และปรับปรุงห้องน้ำให้ดูสะอาดและทันสมัยกว่าเดิมทุกชั้น

อาคาร เพลินจิต เซ็นเตอร์ ประกอบด้วยอาคารศูนย์การค้าชั้นนำ สำนักงานให้เช่าสูง 24 ชั้น
บนพื้นที่ 5 ไร่ ตั้ง อยู่บริเวณปากซอยสุขุมวิท ซอย 2 โดยมีพื้นที่ให้เช่าทั้งสิ้น 46,000 ตารางเมตร
แบ่งเป็นพื้นที่ของศูนย์การค้า จำนวน17,000 ตารางเมตร และเป็นพื้นที่อาคารสำนักงานจำนวน
29,000 ตารางเมตร เริ่มเปิดดำเนินการในปี 2539 และบริหารงานโดยบริษัท มักกะสัน เรียล
เอสเทท จำกัด

  ในส่วน ของอาคารเพลินจิต เซ็นเตอร์ ทางบริษัทฯ ได้ทำการปรับปรุงศูนย์ใหม่ เป็น
  Community Mall โดยเน้นกลุ่มเป้าหมายคนทำงาน และชาวต่างประเทศ บริษัทฯ
  ได้ทำการจัดสรรพื้นที่ประกอบการสำหรับผู้เช่า แบ่งออกเป็น

  ชั้น B จำนวนพื้นที่ 702 ตารางเมตร Villa Supermarket และ Food & Average &
  Take Home

  ชั้น G จำนวนพื้นที่ 917 ตารางเมตร พัฒนาเป็น Food & Restaurant

  ชั้น 1 จำนวนพื้นที่ 1,252 ตารางเมตร เป็น Fashion

  ชั้น 2 จำนวนพื้นที่ 1,702 ตารางเมตร ปรับปรุงเป็น Retail Office

  ชั้น 3 จำนวนพื้นที่ 4,104 ตารางเมตร เป็น Office

  ชั้น 5 จำนวนพื้นที่ 4,109 ตารางเมตร พัฒนาเป็น Office

  ชั้น 6 Food Center

  ชั้น 7 จำนวน 1,188 ตารางเมตร เป็น Office Service

  ทั้งนี้บริษัทฯ ได้ทำการปรับปรุงบริเวณด้านหน้า และด้านใน โดยเปลี่ยนกระจกด้านหน้าของศูนย์ฯ
  ใหม่ให้ดูทันสมัย สามารถมองเห็นภายในจากภายนอกได้ และเพิ่มบันไดเลื่อน 1 ชุด พร้อมทำ พื้น
  และฝ้าใหม่บางส่วน ให้ดูดี ทันสมัย น่าเดิน โดยเน้นกลุ่มเป้าหมายคนทำงาน
  และชาวต่างประเทศ

ศูนย์การค้า Erawan Bangkok : เป็นอาคารศูนย์การค้าเอราวัณ
โซโก้เดิมที่ได้ปรับปรุงใหม่ให้เป็นศูนย์การค้า Erawan Bangkok ซึ่งเป็นศูนย์การค้าแนวคิดใหม่แบบ
“บูติคมอลล์” ที่รวมสินค้าและบริการสำหรับไลฟ์สไตล์คนเมืองทันสมัยไว้ในที่เดียวกัน
เป็นสถานที่นัดพบสังสรรค์ทางธุรกิจ และยามพักผ่อน ตั้งอยู่ ณ สี่แยกราชประสงค์ ศูนย์กลางแหล่ง
ช้อปปิ้งของกรุงเทพฯ เริ่มเปิดดำเนินการในเดือนพฤศจิกายน 2547 โดยมีพื้นที่ให้เช่าทั้งสิ้นประมาณ
7,100 ตารางเมตร บริหารงานโดย บริษัท อัมรินทร์ ดีเวลลอปเม้นท์ จำกัด

ธุรกิจให้เช่าที่อยู่อาศัย

อาคารปาร์คเลน แมนชั่น เป็นอาคารชุดพักอาศัยระดับมาตรฐานให้เช่า ตั้งอยู่ในซอยมหาดเล็กหลวง
ถนนราชดำริ สูง 15 ชั้น ประกอบด้วยห้องพักทั้งสิ้น 48 ยูนิต พร้อมสระว่ายน้ำ สนามเทนนิส
ลานจอดรถที่เพียงพอ รวมพื้นที่ให้เช่าทั้งสิ้น 12,300 ตารางเมตร เปิดดำเนินการตั้งแต่ปี 2530
บริหารงานโดยบริษัท มหาดเล็กหลวง เรียล เอสเทท จำกัด

(2) การตลาดและสภาวะการแข่งขัน

(ก) นโยบายและลักษณะการตลาดของการบริการ

เนื่องจากบริษัทฯ มุ่งเน้นที่การให้บริการเพื่อตอบสนองความพึงพอใจสูงสุดให้กับกลุ่มเป้าหมาย
ตลาดที่รองรับสินค้าจึงเป็นตลาดระดับกลางและมีความหลากหลาย
โดยตัวสินค้าจะมีจุดเด่นในเรื่องของรูปแบบ การให้บริการ และความเจริญของทำเลที่ตั้ง
มีการจัดทำแผนการส่งเสริมการขายอย่างต่อเนื่อง โดยกลยุทธ์ใน การแข่งขันที่ใช้มีดังนี้

  (a) กลยุทธ์การแข่งขัน

ธุรกิจประเภทศูนย์การค้าและสำนักงาน : เน้นจุดขายของโครงการ คือ ทำเลที่ตั้ง ในเขตศูนย์
กลางธุรกิจ , ความสะดวกในการเดินทาง, คุณภาพการบริการและการบริหารอาคาร
และการกำหนดราคาค่าเช่า และเงื่อนไขการเช่าที่ยืดหยุ่น
มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   ผู้บริหารของบริษัท สามารถคาดคะเนและเลือกแหล่งทำเลที่ตั้งของโครงการได้อย่างเหมาะสม
    ทั้ง อัมรินทร์พลาซ่า และ เพลินจินเซ็นเตอร์ ทั้ง 2 ทำเลที่ตั้งมีรถไฟฟ้า BTS ผ่าน ที่สถานี
    ชิดลม และสถานีนานา ทำให้เกิดความสะดวกสบาย และรวดเร็วในการเดินทางแก่
    ผู้บริโภคเป็นอย่างมาก และทำให้เป็นจุดยุทธศาสตร์ของโครงการเป็นอย่างดี

-   บริษัทมีการศึกษาความเป็นไปได้ก่อนดำเนินโครงการ
    โดยมีแผนกข้อมูลการตลาดทำการศึกษารวบรวม วิเคราะห์ข้อมูลตลาดอยู่ตลอดเวลา
    เพื่อวิเคราะห์กลุ่มเป้าหมาย คู่แข่งขัน สภาวะตลาด
    และมุ่งดำเนินการในส่วนที่ตนเองมีศักยภาพเหนือคู่แข่งขัน พร้อมกันนี้บริษัทฯ
    ยังมีการพัฒนาและปรับปรุงศูนย์การค้าฯ ให้ทันสมัยต่อเนื่องอยู่ตลอดเวลา

-   บริษัทดำเนินงานด้วยคณะผู้บริหารและทีมงานมืออาชีพ
    ซึ่งพรั่งพร้อมไปด้วยบุคลากรในสาขาวิชาชีพและมีประสบการณ์
    โดยตรงต่อการดำเนินงานทำให้มีประสิทธิภาพในการควบคุมต้นทุนการดำเนินงาน

-   บริษัทฯ ได้ทำการปรับกลยุทธ์ต่างๆเกี่ยวกับสินค้าและบริการ
    เพื่อให้ทันต่อสถานการณ์ทางการตลาด และให้แตกต่างจากโครงการคู่แข่งขันอื่นๆ
    ในรัศมีใกล้เคียง

-   บริษัทเน้นการบริการที่ดี สร้างความสัมพันธ์ที่ดีกับลูกค้า
    และสร้างความมั่นใจให้แก่ลูกค้าในโครงการ

-   บริษัทมีนโยบายวางแผนสร้างภาพพจน์ต่อสาธารณชนในรูปแบบของสินค้าที่มีคุณภาพ
    และจุดเด่นที่แตกต่างกับคู่แข่งขัน เพื่อให้ภาพพจน์เป็นบริษัท
    พัฒนาอสังหาริมทรัพย์ในระดับแนวหน้า

  • จุดเด่นของอาคารอัมรินทร์ พลาซ่า คือ ทำเลที่ตั้งดีเยี่ยม เป็นศูนย์กลางการจับจ่ายใช้สอย
  เพียบพร้อมด้วยร้านค้าที่ให้บริการอย่างครบวงจร นอกจากนี้การเดินทางที่สะดวกมากขึ้น
  ด้วยอีกทางเลือกหนึ่ง คือ รถไฟฟ้า BTS โดยมีทางสัญจรเข้าอาคารเชื่อมต่อกับสถานีรถไฟฟ้า
  BTS ชิดลมด้วย นอกจากนี้โครงการยังรายล้อมด้วยโรงแรมชั้นนำระดับ 5 ดาว และแหล่ง
  Shopping

  • จุดเด่นของอาคารเพลินจิต เซ็นเตอร์ คือ ความทันสมัยของระบบอำนวยความสะดวกในอาคาร
  เป็นที่ตั้งของร้านค้าและบริการต่าง ๆ ที่ให้บริการอย่างครบวงจร
  รวมถึงการเดินทางที่สะดวกมากขึ้นด้วยรถไฟฟ้า BTS เชื่อมที่สถานี นานา และเพลินจิต

  (b) ลักษณะของลูกค้า

ธุรกิจศูนย์การค้าและสำนักงาน ลักษณะของลูกค้าของบริษัท เป็นนักธุรกิจ บริษัทห้างร้าน
ที่มีกำลังซื้ออยู่ในระดับปานกลางจนถึงสูง ส่วนใหญ่แล้วลูกค้าของบริษัทจะเป็นรายย่อย
โดยเฉพาะโครงการ Erawan Bangkok บริษัทฯ
ได้ทำการปรับปรุงพัฒนาโครงการใหม่เป็นศูนย์การค้าขนาดเล็ก ที่เรียกว่า Boutique Mall
ที่มีความสวยงามและทันสมัย

  (c) กลุ่มลูกค้าเป้าหมาย

  ธุรกิจศูนย์การค้า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง
  เป็นที่รู้จักและยอมรับของลูกค้าที่มีกำลังซื้อระดับปานกลางในพื้นที่ศูนย์กลางการจับจ่ายใช้สอยของกรุงเทพฯ

  ธุรกิจสำนักงานให้เช่า : บริษัทธุรกิจที่มีภาพลักษณ์ที่ดี ทั้งบริษัทภายในและระหว่างประเทศ

  ซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  (d) นโยบายการตั้งราคาและการจำหน่าย

-   อาคารสำนักงานและศูนย์การค้า พิจารณาความเหมาะสมจาก ภาวะเศรษฐกิจ
    สภาพการแข่งขันของตลาด, ความต้องการของลูกค้า และต้นทุนการผลิต
    พร้อมกับสร้างความสัมพันธ์ที่ดีกับลูกค้าเดิมในระยะยาว
    ด้วยการร่วมกับลูกค้าในการกำหนดราคาที่เหมาะสม
    รวมทั้งรับทราบและร่วมแก้ไขปัญหากับลูกค้า

  (e) ช่องทางการจำหน่าย

บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

  (e.2) ธุรกิจศูนย์การค้าและสำนักงาน

-   เจาะตรงถึงกลุ่มเป้าหมาย (Direct Marketing)
    โดยบริษัทฯมีการจัดหาข้อมูลของผู้เช่าที่คาดว่าเป็นกลุ่มเป้าหมายของบริษัทฯ
    แล้วจัดส่งเจ้าหน้าที่ฝ่ายการตลาดเข้าพบและเสนอพื้นที่เช่าให้แก่ผู้เช่า

-   จำหน่ายผ่านบริษัทตัวแทนขายดยมีความสัมพันธ์ที่ดีการบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากเดินทางผ่านโครงการ แล้วพบว่าโครงการ
    ตั้งอยู่ในทำเลที่น่าสนใจ

-   ลงโฆษณาทางสื่อสิ่งพิมพ์ โดยมีจุดประสงค์เพื่อเป็นการสร้างภาพพจน์ที่ดีและทำให้
    ลูกค้าเป้าหมายเกิด Brand Awareness

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

-   มีการจัดทำแผนการส่งเสริมการขายและมีการดำเนินการอย่างต่อเนื่อง
    โดยเน้นการจัดงานที่มีคุณภาพเน้น Concept เฉพาะอย่าง ที่แปลก ทันสมัย
    เพื่อสร้างความสนใจให้กับลูกค้าทั้งชาวไทยและชาวต่างประเทศ ที่เดินผ่านไปมา
    ให้เข้ามาจับจ่ายใช้สอยในศูนย์ฯ และเป็นการส่งเสริมการขายให้กับร้านค้าภายในศูนย์ฯ
    อีกทางหนึ่งด้วย

(ข) ภาวะการแข่งขัน

แนวโน้มภาวะอุตสาหกรรมและสภาพการแข่งขันในธุรกิจ

ธุรกิจให้เช่าอาคารสำนักงานและร้านค้าย่อย

ในส่วนของอาคารสำนักงาน ระหว่างไตรมาสที่ 3 ของปี 2547 ยอดรวมอุปทานยังคงที่อยู่ที่ 7.09
ล้าน ตารางเมตร โดยยังไม่รวมอาคารสำนักงานที่จะสร้างเสร็จใหม่ในปลายไตรมาสที่ 3
ของปีเดียวกัน คาดว่าความต้องการพื้นที่ของอาคารสำนักงานในย่าน CBD มีถึง 48 %
ของพื้นที่ที่มีทั้งหมด หรือประมาณ 3.4 ล้านตารางเมตร และอีก 52 %
หรือความต้องการพื้นที่อาคารสำนักงานที่ไม่ใช่ทำเลในย่านใจกลางเมืองประมาณ 3. 7
ล้านตารางเมตร

อุปสงค์รวมของอาคารสำนักงานในไตรมาสที่ 3 ของปี 2547 เพิ่มขึ้น 5.84 ล้านตารางเมตร
จากเดิม 5.75 ล้านตารางเมตรจากไตรมาสที่ 2 สำหรับความต้องการของไตรมาสที่ 3 มีถึง
89,079 ตารางเมตร หรือเพิ่มขึ้น 6% จากพื้นที่เดิม 83,857 ตารางเมตร หรือเพิ่มขึ้น
37%เมื่อเทียบกับช่วงเดียวกับในปีก่อน หรือ 65,170 ตารางเมตร

อัตราค่าเช่าของอาคารสำนักงานในไตรมาสที่ 3 ของปี 2547 ค่าเช่าเฉลี่ยเพิ่มขึ้น 4.0 % - 5.8
% ขึ้นอยู่กับคุณภาพและทำเลที่ตั้งของอาคารสำนักงาน สำหรับอาคารสำนักงานเกรด A
ในย่านใจกลางเมือง อัตราค่าเช่าเพิ่มขึ้นประมาณ 4.3 % หรือประมาณ 505
บาทต่อตารางเมตรเมื่อเทียบกับไตรมาสที่ 3 เดียวกันระหว่างปี 2546 กับ 2547 หรือเพิ่มขึ้น 7.0
% เมื่อเทียบอัตราค่าเช่าของทั้งปีระหว่างปี 2546 กับปี 2547
ซึ่งอัตราค่าเช่าดังกล่าวรวมค่าบริการ ส่วนกลางและแอร์ความเย็น ทั้งนี้ส่วนใหญ่แล้วจะได้
rent-free ประมาณ 1-2 เดือน สำหรับพื้นที่เช่าขนาดประมาณ 200-300 ตารางเมตรขึ้นไป

สำหรับอัตราค่าเช่าสำนักงานเกรด B ในย่านใจกลางเมือง อัตราค่าเช่าอยู่ที่ประมาณ 368
บาทต่อตารางเมตรจากเดิม 317 บาทต่อตารางเมตร หรือเพิ่มขึ้น15.9 %
สำหรับอาคารสำนักงานเกรด B ที่ไม่อยู่ในย่านใจกลางเมืองเพิ่มขึ้นประมาณ 15.2 %
เมื่อเทียบกับปีที่ผ่านมา จะเห็นได้ว่าอัตราค่าเช่าระหว่างอาคารสำนักงานเกรด A และ เกรด B
ต่างกันอยู่ที่ 25-30% จากเดิมปี 2546 ซึ่งอยู่ที่ 35-40%

อย่างไรก็ตามในปี 2548 คาดว่าจะมีการเพิ่มขึ้นในอุปทานของอาคารสำนักงานให้เช่า
เนื่องจากจะมี โครงการอาคารสำนักงานทึ่จะสร้างเสร็จและเปิดในปีนี้ ได้แก่ Central World
Tower, Pornpat Center, The Coulmn, Q.House Lumpini Park เป็นต้น
ส่วนโครงการที่หยุดชะงักคาดว่าจะสร้างเสร็จและเพิ่มอุปทานในตลาดหลังจาก ปี 2549 เป็นต้นไป

เนื่องด้วยการมีอุปสงค์มากกว่าอุปทานในปี 2547 อัตราค่าเช่าเพิ่มขึ้นอย่างต่อเนื่อง
ทำให้อาคารสำนักงาน ที่มีทำเลที่ตั้งอยู่ในทำเลที่ดี
และเชื่อมต่อกับระบบการขนส่งมวลชนได้อย่างสะดวก จะสามารถควบคุมราคาให้ สูงขึ้นได้

ในส่วนของร้านค้าย่อย พื้นที่ร้านค้าย่อยในกรุงเทพมหานครทั้งหมด คิดเป็นประมาณ 4.0
ล้านตารางเมตร ในไตรมาสที่3 ของปี 2547 ซึ่งเพิ่มขึ้น 1% จากช่วงเดียวกันในปี 2546
การเพิ่มขึ้นในอุปทาน มาจากร้านค้าขนาดใหญ่และศูนย์การค้า ที่เพิ่งเปิดดำเนินการบางส่วน ได้แก่
Erawan Bangkok, Central World Plaza

สรุปได้ว่า
ภาพรวมของธุรกิจมีการขยายตัวในการบริโภคภายในประเทศและการใช้จ่ายเงินของผู้บริโภค
ซึ่งส่งผลต่อการแข่งขันที่เพิ่มขึ้นของตลาดร้านค้าย่อย
เนื่องจากมีโครงการใหม่ๆที่จะเกิดขึ้นอีกหลายโครงการใน ปี2548

ผลการดำเนินงาน

ธุรกิจให้เช่าอาคารสำนักงานและร้านค้าย่อย

ธุรกิจให้เช่าได้รับผลกระทบจากเหตุการณ์ต่างๆที่เกิดขึ้นรอบโลกน้อยกว่าธุรกิจโรงแรม
แต่ขึ้นอยู่กับสภาพเศรษฐกิจภายในประเทศมากกว่า
ตารางด้านล่างนี้แสดงให้เห็นถึงอัตราการเข้าเช่าพื้นที่
โดยใช้การเปรียบเทียบแบบปีต่อปีของอาคารสำนักงานและศูนย์ร้านค้าย่อยของบริษัทในเครือฯ
ทั้งสองแห่ง ณ วันที่ 31 ธันวาคม 2547 และ 2546

  ----------------------------------- ----------- ------------ ------------
  อัตราการเช่าพื้นที่                       ปี 2547      ปี 2546       ผลต่าง

  อาคารอัมรินทร์ พลาซ่า                                            

  - พื้นที่สำนักงาน                        100%        100%         -

  - ร้านค้าย่อย (ไม่รวมถึงพื้นที่เช่าระยะยาว)   72%         83%          -11%

  อาคารเพลินจิต เซ็นเตอร์                                          

  - พื้นที่สำนักงาน                        90.%        99%          -9%

  - ร้านค้าย่อย                          77%         84%          -7%
  ----------------------------------- ----------- ------------ ------------

หมายเหตุ : สำหรับศูนย์การค้า Erawan Bangkok นั้นพึ่งเปิดดำเนินการในเดือน พฤศจิกายน
2547โดยมีอัตราการเช่าพื้นที่ 98%

(3) การจัดหาผลิตภัณฑ์หรือบริการ

(ก) การจัดหาให้ได้มาซึ่งบริการที่จำหน่าย

  วัตถุดิบที่สำคัญในธุรกิจโรงแรมและธุรกิจย่อย ประกอบด้วย

  (a) ที่ดินเพื่อการพัฒนาโครงการ

  บริษัทฯ มีเกณฑ์ในการจัดซื้อที่ดินเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเน้นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคตพิจารณาถึงความสะดวกและโอกาสขยายเส้นทางใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ เป็นต้น

-   รูปร่างของที่ดิน เพื่อให้เหมาะสมต่อการพัฒนารูปแบบโครงการ

  บริษัทฯ ได้จัดหาที่ดินเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (b) วัสดุก่อสร้าง

บริษัทฯ สามารถควบคุมคุณภาพและค่าใช้จ่ายให้อยู่ในต้นทุนที่ต่ำกว่าคู่แข่งขัน
โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

ทั้งนี้ในการคัดเลือกผู้รับเหมาก่อสร้าง บริษัทฯ
ได้คัดเลือกเฉพาะผู้รับเหมาที่มีความสามารถน่าเชื่อถือ
มีประสบการณ์เหมาะสมกับโครงการแต่ละโครงการ แยกตามลักษณะงาน เช่น งานฐานราก
งานโครงสร้าง งานระบบงานตกแต่ง เป็นต้น ในแต่ละโครงการจะคัดเลือกผู้รับเหมามากกว่า 1
ราย เพื่อไม่ให้มีการผูกขาดงาน ปัจจุบันบริษัทฯ จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัทฯ จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัทฯ ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัทฯ
    จะเสริมผู้รับเหมาก่อสร้างเฉพาะค่าแรง

รายชื่อบริษัทรับเหมาการก่อสร้างให้บริษัท อัมรินทร์ พลาซ่า จำกัด (มหาชน)

  --------------------------------------- -------------------------------
  ชื่อผู้รับเหมา                               ประเภทงาน

  1. บริษัท เลตัน บรุกเนอร์ (ประเทศไทย) จำกัด   งานฐานราก

  2. บริษัท ไทยโคโนอิเกะ คอนสตั๊คชั่น จำกัด       งานโครงสร้างและสถาปัตยกรรม

  3. บริษัท แสงประดิษฐ์ เอ็นยิเนียริ่ง จำกัด        งานระบบไฟฟ้าและสื่อสาร

  4. บริษัท ไทยเคนไซซา จำกัด                 งานระบบสุขาภิบาล และระบบปรับอากาศ

  5. บริษัท วรจักรอินเตอร์เนชั่นแนล จำกัด         งานระบบลิฟท์และบันไดเลื่อน

  6. บริษัท กนกเรือนไทย จำกัด                 งานตกแต่งภายใน

  7. บริษัท เดโชเซี่ยงไฮ้เฟอร์นิเจอร์และก่อสร้าง    งานตกแต่งภายใน
  จำกัด                                    

  8. บริษัท ศิลามณี จำกัด                      งานหินแกรนิต-หินอ่อน

  9. ห้างหุ้นส่วนจำกัดนำภัทร                    งานหินแกรนิต-หินอ่อน

  10. ร้านช่างหินอ่อน                         งานหินแกรนิต-หินอ่อน

  11. บริษัท อินแอนด์เอ้าท์ การ์เด้น จำกัด         งานภูมิสถาปัตย์

  12. บริษัท คาร์เปทอินเตอร์เนชั่นแนล จำกัด       งานพรม

  13. บริษัท ชูจักร์ก่อสร้าง จำกัด                งานตกแต่งภายใน

  15. บริษัท ฮาวายเฟอร์นิเจอร์ จำกัด            งานเฟอร์นิเจอร์ลอยตัว

  16. บริษัท หมิง จำกัด                       งานเฟอร์นิเจอร์ลอยตัว

  17. บริษัท ล็อกซเล่ย์ จำกัด                   งานระบบ PABX

  18. บริษัท จอห์นสัน คอนโทรล จำกัด            งานระบบ BAS

  19. บริษัท จอห์นสัน คอนโทรล จำกัด            งานระบบ Fire Alarm

  20. บริษัท จอห์นสัน คอนโทรล จำกัด            งานระบบ Computer Network

  21. บริษัท เมโทร เอช แอน์ เรส จำกัด         งานระบบห้องครัว

  22. บริษัท บลูแก๊ส จำกัด                     งานระบบ Gas Station

  23. บริษัท เยอรมัน-ไทย ลอนดรี้ แมชชีนเนอรี     งานระบบเครื่องซักรีด
  จำกัด                                    

  24. บริษัท ไดเทค ออดิโอ จำกัด               งานระบบแสง

  25. บริษัท วิชัยเทรดดิ้ง จำกัด                 งานระบบแสง
  --------------------------------------- -------------------------------

(c) วัสดุสำหรับการดำเนินกิจการให้เช่าพื้นที่อาคาร

บริษัทฯ มีทีมงานบริหารกิจการอาคารที่มีความเชี่ยวชาญ ด้วยประสบการณ์ในการบริหารอาคาร มา
ยาวนาน ทำให้บริษัทฯ มีเครือข่ายผู้ผลิต และจัดจำหน่ายวัสดุอุปกรณ์ เครื่องมือเครื่องใช้
ตลอดจนวัสดุสิ้นเปลืองจำนวนมาก อีกทั้งบริษัทฯ มีกิจการอาคารในเครือจำนวนมาก
ทำให้มีความสามารถในการต่อเจรจาต่อรองราคา
ตลอดจนมีการจัดทำฐานข้อมูลราคากลางอย่างต่อเนื่อง
จึงสามารถเลือกใช้วัสดุอุปกรณ์ที่มีคุณภาพสูงสุดได้อย่างคุ้มค่า ดังนั้น บริษัทฯ
จึงสามารถควบคุมคุณภาพ และค่าใช้จ่ายสำหรับการบริหารอาคารให้อยู่ในต้นทุนที่ต่ำกว่า
แต่มีคุณภาพเหนือกว่าคู่แข่งขันได้

ผู้ผลิตและผู้จัดจำหน่ายวัสดุอุปกรณ์ เครื่องมือเครื่องใช้สำหรับงานดำเนินกิจการอาคาร ที่บริษัทฯ ได้เลือกใช้มีดังนี้.-

+-------------------------------------+--------------------------------+
| ชื่อผู้รับเหมา                           | ประเภทงาน                      |
+-------------------------------------+--------------------------------+
| บริษัท ซิลวาเนีย (ประเทศไทย) จำกัด       | หลอดไฟฟ้า                       |
+-------------------------------------+--------------------------------+
| ห้างหุ้นส่วนจำกัด ศิลปไทยการไฟฟ้า          | หลอดไฟฟ้า                       |
+-------------------------------------+--------------------------------+
| บริษัท เอส.เอ็น.เค ไลท์ติ้ง จำกัด          | หลอดไฟฟ้า                       |
+-------------------------------------+--------------------------------+
| บริษัท ไลท์ติ้งแอนด์อีควิปเมนท์ จำกัด         | วัสดุอุปกรณ์เบ็ดเตล็ด                |
+-------------------------------------+--------------------------------+
| ห้างหุ้นส่วนจำกัด ณัฐพล ฮาร์ดแวร์           | วัสดุอุปกรณ์เบ็ดเตล็ด                |
+-------------------------------------+--------------------------------+
| บริษัท บวรกิจ แมชชีนทูลล์ จำกัด            | วัสดุอุปกรณ์เบ็ดเตล็ด                |
+-------------------------------------+--------------------------------+

(d) บริษัทที่ทำงานบริการสำหรับอาคารสำนักงานและศูนย์การค้า

บริษัทฯ ยึดหลักการแบ่งงานกันทำด้วยความชำนาญเฉพาะด้าน ดังนั้นบริษัทฯ
จึงได้ว่าจ้างบริษัทที่มีความชำนาญในการให้บริการสำหรับการดำเนินกิจการอาคาร
ซึ่งบริษัทดังกล่าวสามารถให้คุณภาพงานบริการที่ดี มีศักยภาพ ภายใต้ต้นทุนที่ต่ำกว่า
อันเนื่องมาจากประสิทธิภาพ และความเชี่ยวชาญในงานบริการของตน ซึ่งการว่าจ้างนี้ ทำให้บริษัทฯ
สามารถประหยัดต้นทุน แต่ได้คุณภาพของงานบริการบางประเภท
ได้ดีกว่าที่จะดำเนินการเองในทุกๆงาน และทำให้บริษัทฯ
สามารถกระจายบุคลากรไปทำงานอื่นได้อย่างมีประสิทธิภาพ

(e) โรงแรม

บริษัทฯ ได้ว่าจ้าง International Hotel Management Company ได้แก่ Hyatt
International Inc. และ Marriott International Corp.
ทำหน้าที่บริหารธุรกิจโรงแรม แกรนด์ ไฮแอท เอราวัณ และ เจ ดับบลิว แมริออท ตามลำดับ
โดยบริษัทฯ มีหน้าที่กำกับดูแลการบริหาร

รายชื่อบริษัทที่ทำงานบริการสำหรับกิจการอาคารของบริษัทฯ และบริษัทย่อย

+---------------------------------------+------------------------------+
| ชื่อผู้รับเหมา                             | ประเภทงาน                    |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานรักษาความปลอดภัย            |
| (ประเทศไทย) จำกัด                      |                              |
+---------------------------------------+------------------------------+
| บริษัท พรอ                              | งานรักษาความสะอาด             |
| พเพอร์ตี้ แคร์ เซอร์วิสเซล (ประเทศไทย) จำกัด |                              |
+---------------------------------------+------------------------------+
| บริษัท พรอพเพอร์ตี้ แคร์ เซอร์วิสเซล          | งานจัดหาพนักงานประชาสัมพันธ์      |
| (ประเทศไทย) จำกัด                      |                              |
+---------------------------------------+------------------------------+
| บริษัท เรนโทรคิล อินนีเชียล (ประเทศไทย)     | งานบริการสุขอนามัย              |
| จำกัด                                  |                              |
+---------------------------------------+------------------------------+
| บริษัท แอดวานซ์ ไฮยีน เซ็นเตอร์ จำกัด        | งานบริการสุขอนามัย              |
+---------------------------------------+------------------------------+
| บริษัท บิลเลี่ยน มิลเลี่ยน เทรดดิ้ง จำกัด        | งานบริการสุขอนามัย              |
+---------------------------------------+------------------------------+
| บริษัท บลูพลัส จำกัด                       | งานบริการสุขอนามัย              |
+---------------------------------------+------------------------------+
| บริษัท แอดวานซ์ เซอร์วิส (ประเทศไทย) จำกัด  | งานบริการกำจัดแมลง-หนู          |
+---------------------------------------+------------------------------+

งานบริการรายปี – กลุ่มอาคาร

+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| Hitachi (Thailand) Co.,Ltd. | งานบำรุงรักษาระบบลิฟท์-บันไดเลื่อนอาคารอัมรินทร์ |
|                             | พลาซ่า                                  |
+-----------------------------+----------------------------------------+
| บริษัท วรจักรอินเตอร์เนชั่นแนล     | งานบำรุงรักษาระบบลิฟท์-บันไดเลื่อนอาคารเพลินจิต |
| จำกัด                        | เซ็นเตอร์                                |
+-----------------------------+----------------------------------------+
| Duratech Co.,Ltd.           | งานบำรุงรักษาระบบ Fire Alarm             |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| บริษัท ซิมลิงค์ จำกัด             | งานบำรุงรักษาระบบบริหารงานจอดรถยนต์ Park   |
|                             | Matic                                  |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+
| บริษัท บางกอกฮิตาชิ เอริเวเตอร์   | งานบำรุงรักษาระบบลิฟต์อาคารอัมรินทร์ พลาซ่า    |
| จำกัด                        |                                        |
+-----------------------------+----------------------------------------+
| บริษัท ไพร์ม แอร์ จำกัด          | งานบำรุงรักษาระบบปรับอากาศ                |
|                             |                                        |
|                             | -   อาคารอัมรินทร์ พลาซ่า                  |
|                             |                                        |
|                             | -   อาคารเพลินจิต เซ็นเตอร์                |
+-----------------------------+----------------------------------------+

นอกจากนี้ บริษัทฯ ได้ปรับปรุงนโยบายด้านงานบริหารอาคาร โดยได้ว่าจ้างบริษัทที่มีประสบการณ์
และความชำนาญในด้านการบริหารอาคาร เข้ามาควบคุมดูแล บำรุงรักษาอุปกรณ์
และระบบอุปกรณ์ภายในอาคาร ตลอดจนบริหารจัดการเกี่ยวกับอาคารสถานที่ (Building
Management, Operation & Maintenance and Building Services)
ของอาคารสำนักงาน และศูนย์การค้า ตั้งแต่เดือนพฤศจิกายน 2547 ที่ผ่านมา
อันเป็นผลทำให้งานบริหารอาคารของบริษัทฯ ทั้งในด้านธุรการ, ด้านอาคารและสถานที่
ตลอดจนด้านวิศวกรรม เป็นไปอย่างมีประสิทธิภาพ

รายชื่อบริษัทฯ ที่ว่าจ้างบริหารจัดการอาคาร

+-----------------------------+----------------------------------------+
| ชื่อผู้รับจ้าง                    | ประเภทงาน                              |
+-----------------------------+----------------------------------------+
| บริษัท นันทวัน-มารูเซ่ จำกัด       | งานควบคุมดูแล บำรุงรักษาอุปกรณ์              |
|                             | และอาคารสถานที่                          |
|                             |                                        |
|                             | -   อาคาร เพลินจิต เซ็นเตอร์               |
|                             |                                        |
|                             | -   อาคาร อัมรินทร์ พลาซ่า                 |
+-----------------------------+----------------------------------------+
| บริษัท พรีมัส (                 | งานควบคุมดูแล บำรุงรักษาอุปกรณ์              |
| ปรบริษัท พีมัส (ประเทศไทย) จำกัด | และอาคารสถานที่                          |
|                             |                                        |
|                             | -   อาคาร เอราวัณ แบงค๊อก                |
+-----------------------------+----------------------------------------+

(ข) ผลกระทบต่อสิ่งแวดล้อม

- ผลกระทบจากกระบวนการผลิตและวัสดุเหลือใช้

-ไม่มี-

- การควบคุมโดยหน่วยงานรัฐ

  บริษัทฯ และบริษัทย่อยจะต้องปฏิบัติตามพระราชบัญญัติควบคุมอาคารสูงและ ข้อกำหนด

  หรือประกาศของกรุงเทพมหานคร

- การดำเนินการของบริษัทเพื่อลดผลกระทบ

-ไม่มี-

- ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

- ประวัติการกระทำผิดและแนวทางแก้ไข

-ไม่มี-